Vidas Mačiulis

Vidmantas (Vidas) Mačiulis (g. 1946 m. sausio 18 d. Miškiniuose, Raudondvario valsčius, Kauno apskritis) – Lietuvos televizijos žurnalistas, publicistas, redaktorius.

 Biografija 
1964 m. baigė Kulautuvos vidurinę mokyklą. 1964–1965 m. dirbo Miškinių bibliotekos vedėju. 1964–1970 m. Vilniaus universiteto Kauno fakultete studijavo žurnalistiką.

1965 m. pradėjo dirbti  žurnalistu Kauno rajono laikraščio „Komunizmo vėliava“ redakcijoje.

1968–2003 m. Lietuvos radijo ir televizijos transliacijų grupės Kaune korespondentas, išleidėjas, laidų vedėjas, redaktorius, vyresnysis redaktorius, 1979–1992 m. LTV skyriaus vedėjas, nuo 1993 m. LTV Kauno programų direktoriaus pavaduotojas.

Rengė televizijos žurnalus „Kaunas“, „Studijų dienos“, informacines-publicistines laidas „Savaitės aidai“, „Sekmadienio rytą“ (kartu su kitais redakcijos žurnalistais). VšĮ „Ketvirtoji valdžia“ direktorius.https://rekvizitai.vz.lt/imone/ketvirtoji_valdzia/ 2004–2005 m. „Pūko“ televizijos direktorius.

 Laida „Krepšinio pasaulyje“ 
Nuo 1992 m. sausio 11 d. rengia autorinę laidą „Krepšinio pasaulyje“. Laida transliuota:
 Nuo 1992 m. LTV;
 Iki 2009 m. Lietuvos regionų televizijos;
 2010–2013 m. televizijoje „Sport1“
 2013–2016 m. BTV
 Nuo 2016 m. rudens – Lietuvos ryto TV.Vidas Mačiulis – Lietuvos krepšininkų draugas, 2008-09-16http://www.kaunozurnalistai.lt/11251/krepsinio-pasaulyje.html 

Ilgiausiai transliuojama ir ilgiausiai vieno autoriaus rengiama teminė televizijos laida Lietuvoje: rodoma kiekvieną savaitę, parodyta 1200 kartų.https://www.lrytas.lt/zmones/tv-antena/2023/02/16/news/-krepsinio-pasaulyje-vedejo-vido-maciulio-pavarde-irasyta-i-lietuvos-rekordu-knyga-26071496

 Narystė organizacijose 
 Nuo 1990 m. Lietuvos žurnalistų sąjungos Kauno skyriaus valdybos pirmininkas;http://www.kaunozurnalistai.lt/11262/virsutinis/apie-skyriu.html 
 Lietuvos sporto žurnalistų federacijos narys;
 Lietuvos žurnalistų sąjungos valdybos narys;
 Nacionalinės žurnalistų kūrėjų asociacijos valdybos
 Lietuvos žurnalistų ir leidėjų etikos komisijos narys.

 Filmografija 
 Sekmadienio rytą… Sausio 13-osios naktį, TV dokumentinis filmas
 Žiedai prie Tedongano, TV apybraiža
 Kokia tu, Indija?, TV apybraiža
 Šri Lankos spalvos, TV apybraiža
 Bičiulystė, TV dokumentinis, režisierius
 Ištikimybė, TV dokumentinis, režisierius
 Kaunas, TV dokumentinis, režisierius

 Bibliografija 
 Halė, kurioje žaidė Lubinas ir Sabonis, 1939–1989 / Vidas Mačiulis, Vytautas Gudelis. – Kaunas: Respublikinis sporto kombinatas, 1989. – 71 p.: iliustr.

 Įvertinimas 
 1983 m. Vinco Mickevičiaus-Kapsuko premija
 2005 m. 2-ojo laipsnio Santakos garbės ženklas
 2009 m. Kauno apskrities viršininko administracijos Garbės ženklas
 2013 m. Petro Babicko premija Vidui Mačiuliui – Petro Babicko premija, 2013-07-18
 2015 m. Vinco Kudirkos premija, už dokumentinių novelių filmą „Atėjo… Sabas!” Filmas „Atėjo… Sabas!“ Vidui Mačiuliui pelnė Vinco Kudirkos premiją, 2015-05-05

 Šaltiniai 

 Literatūra 
 Pašaukimas – žurnalistika: apybraiža apie žurnalistus Teklę ir Vidą Mačiulius / Juozas Kundrotas. – Kaunas: Arx Baltica, 2011. – 189 p.: iliustr. – ISBN 978-9955-39-111-1

Kategorija:Lietuvos televizijos žurnalistai
Kategorija:Lietuvos sporto žurnalistai
Kategorija:Lietuvos kino režisieriai
Kategorija:Lietuvos publicistai